**Kevin Czuczman** (s. 9. tammikuuta 1991 Port Elgin, Ontario, Kanada) on kanadalainen jääkiekkopuolustaja, joka pelaa Tšekin Extraligan HC Litvínovissa. Hän on pelannut urallaan myös yhteensä 15 NHL-ottelua New York Islandersissa ja Pittsburgh Penguinsissa.

Ura
---

Czuczman pelasi Grey-Bruce Highlandersin junioreissa, jonka jälkeen hän aloitti A-juniorina MWJHL-sarjan Owen Sound Greysissa kaudella 2007–2008. Kaudella 2008–2009 Czuczman pelasi WOJCHL-sarjaa Walkerton Hawksissa voittaen mestaruuden sekä GOJHL-sarjaa Listowel Cyclonesissa. Kaudella 2009–2010 hän pelasi GOJHL:n Waterloo Siskinsissa. Kauden 2010–2011 Czuczman pelasi OJHL-junioriliigaa Newmarket Hurricanesissa.

Vuosina 2011–2014 Czuczman kävi Lake Superior State Universitya. *Sophomore-vuotenaan* 2012–2013 hän voitti joukkueensa sisäisen tehotilaston lukemalla +3. *Junior-vuotenaan* 2013–2014 Czuczman oli tehoilla 10+11=21 LSSU:n kolmanneksi paras maalintekijä, neljänneksi paras pistemies ja tehokkain puolustaja. Hänet valittiin WCHA:n toiseen tähdistökentälliseen.

Kolmannen yliopistokautensa päätteeksi maaliskuussa 2014 NHL-varaamaton Czuczman teki kaksivuotisen tulokassopimuksen New York Islandersin kanssa. Hän liittyi heti Islandersin NHL-joukkueen vahvuuteen ja Czuczman teki NHL-debyyttinsä 18. maaliskuuta 2014 vieraissa Minnesota Wildia vastaan. Hän sai ottelussa jääaikaa 20.06 minuuttia ja Czuczman keräsi Islandersin 6–0-tappioon päättyneessä ottelussa teholukeman –2. Hän sai myös yhden kahden minuutin jäähyn koukkaamisesta. Czuczman pelasi NHL:ssä kevään aikana kaikkiaan 13 runkosarjaottelua tehden kaksi syöttöpistettä. Syksyn 2014 harjoitusleirin päätteeksi Islanders lähetti hänet AHL-joukkue Bridgeport Sound Tigersiin, jossa Czuczman pelasi suurimman osan kaudesta 2014–2015 tehden 50 runkosarjaottelussa tehot 1+6=7. Hän pelasi osan kaudestaan myös ECHL-joukkue Florida Everbladesin vahvuudessa pelaten yhdeksän runkosarjaottelua tehden yhden maalin ja 12 playoff-ottelua ilman tehopisteitä. Heinäkuussa 2015 Czuczman teki vuoden mittaisen ja kaksisuuntaisen jatkosopimuksen Islandersin kanssa. Hän pelasi kauden 2015–2016 kokonaan Sound Tigersissa.

Elokuussa 2016 Czuczman teki vuoden mittaisen AHL-sopimuksen Manitoba Moosen kanssa. Samana syksynä hän osallistui Winnipeg Jetsin NHL-harjoitusleirille. Czuczman nousi kaudella 2016–2017 Moosen varakapteeniski ja hän oli tehoilla 9+23=32 joukkueen tehokkain puolustaja.

Heinäkuussa 2017 Czuczman teki vuoden mittaisen, kaksisuuntaisen ja 650 000 dollarin arvoisen NHL-sopimuksen Pittsburgh Penguinsin kanssa. Syyskuussa seura asetti hänet siirtolistalle. Koska mikään toinen NHL-seura ei napannut Czuczmania vuorokauden kuluessa, Penguins lähetti hänet AHL-joukkue Wilkes-Barre/Scranton Penguinsiin. Czuczman nousi joukkueen kapteenistoon. Joulukuussa hänet nostettiin Pittsburghin NHL-vahvuuteen, kun Frank Corrado lähetettiin puolestaan farmiin. Czuczman ei kuitenkaan pelannut siellä otteluakaan ja hänet lähetettiin kymmenen päivää myöhemmin takaisin farmiin. Czuczman pelasi WSB:ssä koko kauden 2017–2018 ja hän oli joukkueen tehokkain puolustaja tehoilla 4+31=35.

Czuczman teki kesäkuussa 2018 vuoden mittaisen, kaksisuuntaisen ja 650 000 dollarin arvoisen jatkosopimuksen Pittsburgh Penguinsin kanssa. Kesken syksyn harjoitusleirin hän joutui olkapääleikkaukseen. Penguins nimesi Czuczmanin loukkaantuneiden listalle, kunnes kuntouduttuaan marraskuussa seura lähetti hänet siirtolistan kautta farmiin. Czuczman pelasi kauden 2017–2018 kokonaan WSB Penguinsin AHL-joukkueessa. Kesäkuussa 2019 hän teki Pittsburgh Penguinsin kanssa kaksivuotisen ja kaksisuuntaisen jatkosopimuksen, joka tuo Czuczmanille NHL:n puolella 700 000 dollaria. Hän pelasi WBS:ssä myös kauden 2019–2020, jonka aikana Czuczman kutsuttiin kahdesti Penguinsin NHL-vahvuuteen. Czuczman nimettiin myös joukkueen playoff-vahvuuteen heinäkuussa 2022, mutta hän ei saanut kuitenkaan peliaikaa. Tammikuun 2021 harjoitusleirin päätteeksi Penguins lähetti Czuczmanin taas siirtolistan kautta farmiin, jossa hän pelasi lähes koko kauden 2020–2021. Czuczman pelasi kauden aikana myös kaksi NHL-ottelua ilman tehopisteitä.

Heinäkuussa 2021 Czuczman teki vuoden mittaisen ja kaksisuuntaisen sopimuksen Minnesota Wildin kanssa, joka tuo hänelle NHL:n puolella 750 000 dollaria ja AHL:n puolella 200 000 dollaria kaudessa. Syksyn harjoitusleirin päätteeksi seura lähetti hänet siirtolistan kautta AHL-joukkue Iowa Wildiin, jossa Czuczman pelasi kokonaan kauden 2021–2022.

Kaudeksi 2022–2023 Czuczman siirtyi vuoden mittaisella sopimuksella SM-liigajoukkue Tampereen Ilvekseen. Hänen kautensa päättyi kuitenkin loukkaantumiseen tammikuussa 2023. Czuczman voitti kauden päätteeksi SM-pronssia.

Czuczman siirtyi kaudeksi 2023–2024 vuoden mittaisella sopimuksella Tšekin Extraligan HC Litvínoviin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2008–2009 | Listowel Cyclones | GOJHL | 2 | 0 | 0 | 0 | 0 | – | – | – | – | – |
| 2009–2010 | Waterloo Siskins | GOJHL | 51 | 2 | 23 | 25 | 84 | 10 | 1 | 1 | 2 | 15 |
| 2010–2011 | Newmarket Hurricanes | OJHL | 47 | 4 | 19 | 23 | 40 | 10 | 1 | 3 | 4 | 13 |
| 2011–2012 | Lake Superior State Univ. | CCHA | 40 | 2 | 11 | 13 | 26 | – | – | – | – | – |
| 2012–2013 | Lake Superior State Univ. | CCHA | 38 | 2 | 9 | 11 | 42 | – | – | – | – | – |
| 2013–2014 | Lake Superior State Univ. | WCHA | 36 | 10 | 11 | 21 | 71 | – | – | – | – | – | Kakkostähdistö |
|  | New York Islanders | NHL | 13 | 0 | 2 | 2 | 14 | – | – | – | – | – |
| 2014–2015 | Bridgeport Sound Tigers | AHL | 50 | 1 | 6 | 7 | 56 | – | – | – | – | – |
|  | Florida Everblades | ECHL | 9 | 1 | 0 | 1 | 4 | 12 | 0 | 0 | 0 | 6 |
| 2015–2016 | Bridgeport Sound Tigers | AHL | 74 | 4 | 11 | 15 | 95 | 3 | 0 | 0 | 0 | 0 |
| 2016–2017 | Manitoba Moose | AHL | 76 | 9 | 23 | 32 | 48 | – | – | – | – | – |
| 2017–2018 | Wilkes-Barre/Scranton Penguins | AHL | 71 | 4 | 31 | 35 | 48 | 2 | 0 | 0 | 0 | 2 |
| 2018–2019 | Wilkes-Barre/Scranton Penguins | AHL | 65 | 4 | 17 | 21 | 60 | – | – | – | – | – |
| 2019–2020 | Wilkes-Barre/Scranton Penguins | AHL | 38 | 2 | 8 | 10 | 16 | – | – | – | – | – |
| 2020–2021 | Pittsburgh Penguins | NHL | 2 | 0 | 0 | 0 | 0 | – | – | – | – | – |
|  | Wilkes-Barre/Scranton Penguins | AHL | 28 | 0 | 4 | 4 | 4 | – | – | – | – | – |
| 2021–2022 | Iowa Wild | AHL | 48 | 2 | 8 | 10 | 17 | – | – | – | – | – |
| 2022–2023 | Ilves | SM-liiga | 31 | 2 | 4 | 6 | 6 | – | – | – | – | – |
| 2 kautta | yhteensä | NHL | 15 | 0 | 2 | 2 | 14 | – | – | – | – | – |
| 8 kautta | yhteensä | AHL | 450 | 26 | 108 | 134 | 344 | 5 | 0 | 0 | 0 | 2 |
| 1 kausi | yhteensä | SM-liiga | 31 | 2 | 4 | 6 | 6 | – | – | – | – | – |
| 1 kausi | yhteensä | ECHL | 9 | 1 | 0 | 1 | 4 | 12 | 0 | 0 | 0 | 6 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Kevin Czuczman**.
* Kevin Czuczman The Internet Hockey Databasessa (englanniksi)
* Kevin Czuczman Eurohockey-sivustolla (englanniksi)
* Kevin Czuczman *Elite Prospects*. Everysport Media Group AB.  (englanniksi)

### Viitteet

1. ↑  Asbill, Tom: Kevin "Churchie" Czuczman feeling refreshed with his move to Ilves: "I truly feel like a rookie again" *Jatkoaika.com*.  30.8.2022. Jatkoaika r.y. Viitattu 30.8.2022. (englanniksi)
2. 1 2 3 4 5 6 7 8  Kevin Czuczman *Elite Prospects*. Everysport Media Group AB.  (englanniksi)
3. ↑  Elite Prospects - Lake Superior State Univ. *eliteprospects.com*. Everysport Media Group AB. Viitattu 30.8.2022. (englanniksi)
4. ↑  Elite Prospects - Lake Superior State Univ. *eliteprospects.com*. Everysport Media Group AB. Viitattu 30.8.2022. (englanniksi)
5. ↑  Kevin Czuczman Stats, Profile, Bio, Analysis and More *sportsforecaster.com*. XML Team Solutions, LLC. Viitattu 30.8.2022. (englanniksi)
6. ↑  Islanders Sign Czuczman *nhl.com/islanders*.  11.3.2014. New York Islanders. Viitattu 30.8.2022. (englanniksi)
7. ↑  Minnesota Wild - New York Islanders - March 18th, 2014 *NHL.com*.  18.3.2014. National Hockey League. Viitattu 20.5.2015. (englanniksi)
8. 1 2 3 4  Kevin Czuczman Stats, Profile, Bio, Analysis and More *sportsforecaster.com*. XML Team Solutions, LLC. Viitattu 30.8.2022. (englanniksi)
9. ↑  New York Islanders Twitterissä *twitter.com*.  14.7.2015. New York Islanders. Viitattu 30.8.2022. (englanniksi)
10. ↑  Fink, Daniel: Moose sign Cormier, Czuczman *moosehockey.com*.  30.8.2016. True North Sports & Entertainment Limited. Viitattu 30.8.2022. (englanniksi)
11. ↑  Elite Prospects - Manitoba Moose *eliteprospects.com*. Everysport Media Group AB. Viitattu 30.8.2022. (englanniksi)
12. ↑  Penguins Sign Defenseman Kevin Czuczman to a One-Year Deal *nhl.com/penguins*.  11.7.2017. Pittsburgh Penguins. Viitattu 30.8.2022. (englanniksi)
13. ↑  Penguins Recall Defenseman Kevin Czuczman *nhl.com/penguins*.  9.12.2017. Pittsburgh Penguins. Viitattu 30.8.2022. (englanniksi)
14. ↑  Elite Prospects - Wilkes-Barre/Scranton Penguins *eliteprospects.com*. Everysport Media Group AB. Viitattu 30.8.2022. (englanniksi)
15. ↑  Penguins Agree to Terms with Simon and Sprong on Two-year Contracts *nhl.com/penguins*.  25.6.2018. Pittsburgh Penguins. Viitattu 30.8.2022. (englanniksi)
16. ↑  Wild signs defenseman Kevin Czuczman to one-year, two-way contract *nhl.com/wild*.  29.7.2021. ST. PAUL:  Minnesota Wild. Viitattu 30.8.2022. (englanniksi)
17. ↑  Honkamaa, Tiia: Ilveksen takalinjoille tuhti annos kokemusta – AHL-konkari Czuczman ja Jokipakka vahvistavat pakistoa *Jatkoaika.com*.  23.6.2022. Jatkoaika r.y. Viitattu 30.8.2022.
18. ↑  Kattilakoski, Aino: Filip Westerlund Ilvekseen loppukauden mittaisella lainasopimuksella – Kevin Czuczmanin kausi ohi *aamulehti.fi*.  18.1.2023. Alma Media Suomi Oy. Viitattu 17.6.2023.
19. ↑  Kollert, Vladislav: Litvínov posiluje defenzívu. Přichází zkušený obránce se zkušenostmi z NHL *hcvl.cz*.  13.7.2023. HC VERVA Litvínov, a.s. Viitattu 16.7.2023. (tšekiksi)